**80.045- /2019. Kifüggesztés napja: 2019. december 13.**

**Levétel napja: 2020. január 13.**

**PÁLYÁZATI FELHÍVÁS**

**Szombathely Megyei Jogú Város Önkormányzata**

**(9700 Szombathely, Kossuth Lajos utca 1-3., tel.: 94/520-100, fax.: 94/520-243)**

**a ……./2019. (XI.25.) GJB. sz. határozat alapján egyfordulós pályázatot hirdet**

**a szombathelyi 5177 hrsz.-ú, Szombathely,Szigligeti u. 1. szám alatti lakóház, udvar, megnevezésű társasházi ingatlan önkormányzati tulajdonú albetéteinek licitálás útján egyben történő értékesítésére**

1. **A pályázat tárgya, az ingatlan jellemzése:**

A szombathelyi 5177 hrsz.-ú 525 m2 nagyságú, Szigligeti u. 1. szám alatti lakóház, udvar, megnevezésű társasházi ingatlan a belvárostól dél-nyugatra családi házas környezetben található.

Az épület a 1900-es évek elején épült, pince, földszint, padlástér szintekkel. Az épület falszerkezetei vegyes falazatúak, tégla és vályog, amelyek a falszigetelés hibája következtében helyenként vizesek, a vakolat omlik. Az ereszcsatorna rossz állapota miatt a leömlő csapadék a vályog falazatot kimosta. A kapuszín keleti oldalán állékonysági problémák miatt dúcolás készült. A tetőszerkezet és a fedés rossz állapotú. A lakásokon csak kisebb javításokat végeztek, de korszerűsítés, komfortosítás nem történt. A szobákban egyedi vaskályha, cserépkályha, a konyhában asztali tűzhely került beépítésre. A padlóburkolatok parketta és mozaiklap, kerámialap. A közös használatú WC-k az udvari melléképületben kaptak helyet.

Az ingatlan felújítása csak jelentős ráfordítással végezhető el, nem gazdaságos.

Az ingatlant Szombathely Megyei Jogú Város Szabályozási Terve Lk (kisvárosi lakóterület) övezetbe sorolta. Maximális beépíthetőség 50 %, zártsorú beépíthetőséggel. Építménymagasság 7 méter lehet. Legkisebb kialakítható teleknagyság 450 m2.

A társasházi ingatlan 5 albetétet tartalmaz, amelyből 4 önkormányzati tulajdonú, illetve 1 magántulajdonban lévő.

Önkormányzati tulajdonú albetétek:

|  |  |  |  |
| --- | --- | --- | --- |
| albetét | alapterület (m2) | komfortfokozat | helyiségek |
| 5177/A/1 | 52 | komfortnélküli | 2 szoba, konyha |
| 5177/A/2 | 46 | komfortnélküli | 2 szoba, konyha |
| 5177/A/4 | 29 | komfortnélküli | 1 szoba, konyha, kamra |
| 5177/A/5 | 29 | komfortnélküli | 1 szoba, konyha, kamra |

1. **Az ingatlan kikiáltási ára:**

Az önkormányzati tulajdonú 4 albetét kikiáltási ára egyben bruttó 18.760.000,- Ft azzal, hogy a licit nyertese az az ajánlattevő lesz, aki a pályázati feltételeknek megfelel és a liciteljáráson a kikiáltási árhoz képest a legmagasabb összegű ellenszolgáltatás megfizetésére tesz ajánlatot.

1. A pályázatra és a liciteljárásra vonatkozó információk
2. Az ajánlattevő az az ingatlanszerzésre jogosult természetes személy, jogi személy, illetve jogi személyiség nélküli gazdasági társaság vagy személyes joga szerint jogképes szervezet lehet,

* aki személyazonosságát, nyilvántartásba vételét – 30 (harminc) napnál nem régebbi igazolással – hitelt érdemlően igazolta, gazdasági társaság esetén 30 (harminc) napnál nem régebbi cégkivonatát,
* illetve cégbejegyzés/változásbejegyzés esetén az ezt igazoló dokumentumokat (társasági szerződést és az ellenjegyző ügyvéd nyilatkozatát az elektronikus cégbejegyzés/változásbejegyzés iránti kérelem benyújtásáról és/vagy cégbírósági bejegyző végzést) benyújtotta.

1. Az ajánlatra vonatkozó formai és tartalmi követelmények:

Az ajánlatot magánszemély legalább magánokirat formai követelményeinek megfelelő módon, jogi személy pedig cégszerűen aláírt szándéknyilatkozat formájában köteles benyújtani.

Az ajánlatnak tartalmaznia kell:

* az ajánlattevő nevét, címét vagy székhelyét,
* az ajánlattevő személyi, illetve cégadatait,
* az ajánlattevő értesítési címét, fax számát, a kapcsolattartó nevét és telefonszámát
* azt a bankszámlaszámot, amire a pályázati biztosítékot vissza lehet utalni,
* az ajánlattevő aláírását.

Az ajánlathoz csatolni kell:

* igazolást, hogy az ajánlattevőnek - Szombathely Megyei Jogú Város Önkormányzata és az állami adóhatóság felé - egy évnél régebben lejárt adó vagy adók módjára behajtható köztartozása nincs;
* a pályázati biztosíték befizetésének igazolását;
* az 1. pont szerinti okiratok, illetve az aláírási címpéldány eredeti, vagy közjegyző által hitelesített másolati példányát;
* nyilatkozatot arról, hogy az ajánlattevő a pályázati feltételeket elfogadja.

Amennyiben a felsorolt dokumentumok közül bármelyik hiányzik, a pályázat formai szempontból érvénytelennek minősül.

A kiíró felhívja az ajánlattevő figyelmét arra, hogy – az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) alapján – a pályázati ajánlat benyújtásával a kiíró a személyes adatok kezeléséhez való hozzájárulást megadottnak tekinti.

Az ajánlattevő az ajánlatában közölt egyes adatok nyilvánosságra hozatalát megtilthatja. Az ajánlattevő nevének, az általa ajánlott ellenszolgáltatásnak és a teljesítési határidőnek a nyilvánosságra hozatalát az eredményhirdetést követően nem tilthatja meg.

1. Az ajánlattevők a **pályázaton való részvétel biztosítékául 1.876.000,- Ft-ot**, azaz egymillió-nyolcszázhetvenhatezer forintot kötelesek fizetni, amely szerződést biztosító mellékkötelezettséggé (foglalóvá) alakul át.

A biztosítékot az ajánlat beadásával egyidejűleg az önkormányzatnak az UniCredit Bank Hungary Zrt.-nél vezetett 10918001-00000003-25300036 számú számlájára kell befizetni. **A befizetésről az igazolást a pályázat benyújtásával együtt csatolni szükséges.** A biztosíték összegét a pályázat nyertese által fizetendő vételárba be kell számítani. A többi ajánlattevő részére történő visszafizetésről a pályázat elbírálását követő 8 napon belül intézkedik a kiíró.

Ha a pályázat nyertese ajánlatát visszavonja, vagy az adásvételi szerződést a pályázati felhívás 6. pontjában meghatározott időtartamon belüli meg nem kötése neki felróható, vagy az ő érdekkörében felmerült más okból hiúsult meg, a pályázati biztosíték foglalóvá alakul át, amelyet a pályázó elveszít.

1. A **pályázati ajánlatot** az ajánlattevőnek magyar nyelven, írásban Szombathely Megyei Jogú Város Polgármesteri Hivatala VI. emelet 618. irodájában **legkésőbb** **2020. január 13-án 1200 óráig kell benyújtani**.   
   Az ajánlattevő az ajánlattételi határidő lejártáig módosíthatja, illetve visszavonhatja az ajánlatot. Az ajánlattételi határidő lejártát követően a benyújtott ajánlatok az ajánlatkérő hozzájárulásával sem módosíthatók.
2. **2020. január 14-én 9 órától** a Városháza (Szombathely, Kossuth L. u. 1-3.) VI. emelet 620. számú irodájában **licitet tartunk**. A liciteljárás egyfordulós. A liciten csak az a pályázó, vagy legalább teljes bizonyító erejű magánokiratban foglalt meghatalmazással bíró képviselője vehet részt, aki az ajánlatát határidőben az előírt tartalommal benyújtotta, és a pályázati feltételeknek megfelelt.

A licit eredménytelennek minősül, amennyiben nem érkezik ajánlat, illetve ha az összes ajánlattevőt ki kell zárni az eljárásból.

A licit akkor lesz eredményes, ha azon a pályázók, vagy meghatalmazottjuk részt vesz. Amennyiben a liciteljáráson valamelyik pályázó vagy meghatalmazottja nem jelenik meg és előzetesen nem menti ki magát, illetve a pályázati biztosíték megfizetését megfelelő módon nem igazolja, akkor az a pályázat tárgyát képező ingatlanokra vonatkozó vételi szándék visszavonásának kell tekinteni.

A liciteljárást a Vagyongazdálkodási Iroda munkatársaiból álló – háromtagú – bizottság bonyolítja le. A licitet vezető elnök emeli a téteket és felhívja az ajánlattevőket az ellenszolgáltatásra vonatkozó ajánlataik megtételére; megállapítja, hogy az ajánlattevők milyen végső ajánlatot tettek; kihirdeti a licit nyertesét; illetőleg a következő legmagasabb összegű ellenszolgáltatásra ajánlatot tevőt; és a licitről jegyzőkönyvet készíttet.

1. A licit nyertese az adásvételi szerződést a licittől számított 30 napon belül köteles megkötni. A nemzeti vagyonról szóló 2011. évi CXCVI. törvény 14. § (2) bekezdése értelmében a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illeti meg akkor, amennyiben a vételár az 5 millió forint forgalmi értéket eléri.

A licit nyertese az általa ajánlott vételár teljes összegét legkésőbb a Magyar Állam elővásárlási jogáról történő lemondását tartalmazó értesítés kézhezvételétől számított 30 napon belül, egy összegben köteles megfizetni. Amennyiben a liciteljáráson kialakuló vételárra figyelemmel a Magyar Államnak nincs elővásárlási joga, akkor a vételár megfizetésének határideje a szerződés megkötésével kezdődik.

A vételár megfizetésére részletfizetés és halasztás nem adható.

Az ajánlattevő a végső ajánlathoz a licit napját követő 60 napig kötve marad. A kiíró csak a licit nyertesével vagy – visszalépése esetén – a második legmagasabb összegű ajánlatot tevő személlyel köti meg a szerződést.

1. Az önkormányzat az ingatlant – a SZOVA Szombathelyi Vagyonhasznosító és Városgazdálkodási Nonprofit Zrt. közreműködésével – a teljes vételár számláján történő jóváírását követő 5 munkanapon belül a helyszínen adja a vevő birtokába.
2. Az önkormányzat fenntartja magának azt a jogot, hogy a pályázatot – akár külön indoklás nélkül is – az eljárás bármely szakaszában eredménytelennek nyilvánítsa.
   1. **Egyéb információ**
      * 1. A pályázati felhívás az ajánlatok benyújtására megjelölt időpontig visszavonható, amelyet a felhívással azonos módon kell közzétenni.
        2. A felhívásban nem szabályozott kérdésekben Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet mellékletét képező versenyeztetési szabályzat rendelkezései az irányadók.
        3. Az ingatlan megtekinthető a SZOVA Zrt. bérleménykezelőivel előzetesen egyeztetett időpontban Tel.: 94/314-040.

* + - 1. Információ és felvilágosítás ügyfélfogadási időben Szombathely Megyei Jogú Város Polgármesteri Hivatalában kérhető az alábbiak szerint:

Az ingatlan beépítésére vonatkozó szabályokról, a Szabályozási Terv előírásairól:

Főépítészi Iroda: (94) 520-194

(személyesen: Szombathely, Kossuth L. u. 1-3. V. em.)

Építési Iroda: (94) 520-190

(személyesen: Szombathely, Kossuth L. u. 1-3. VI. em.)

Az ingatlan értékesítésével kapcsolatban:

Vagyongazdálkodási Iroda: (94) 520-205, (94) 520-290

(személyesen: Szombathely, Kossuth L. u. 1-3. VI. em. 618. iroda)

**Szombathely, 2019. december „ ”**

**/: Dr. Nemény András :/**